CELEX: 32007R1379
Language: el
Date: 2007-11-26 00:00:00
Title: Κανονισμός (ΕΚ) αριθ. 1379/2007 της Επιτροπής, της 26ης Νοεμβρίου 2007 , για την τροποποίηση των παραρτημάτων IA, IB, VII και VIII του κανονισμού (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου για τις μεταφορές αποβλήτων, έτσι ώστε να ληφθούν υπόψη η τεχνική πρόοδος και οι αλλαγές που συμφωνήθηκαν στο πλαίσιο της σύμβασης της Βασιλείας (Κείμενο που παρουσιάζει ενδιαφέρον για τον ΕΟΧ)

27.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/7
            
         
      ΚΑΝΟΝΙΣΜΌΣ (ΕΚ) αριθ. 1379/2007 ΤΗΣ ΕΠΙΤΡΟΠΉΣ
   
   της 26ης Νοεμβρίου 2007
   για την τροποποίηση των παραρτημάτων IA, IB, VII και VIII του κανονισμού (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου για τις μεταφορές αποβλήτων, έτσι ώστε να ληφθούν υπόψη η τεχνική πρόοδος και οι αλλαγές που συμφωνήθηκαν στο πλαίσιο της σύμβασης της Βασιλείας
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων (1), και ιδίως το άρθρο 58 παράγραφος 1,
   Εκτιμώντας τα ακόλουθα:
   
               (1)
            
            
               Η συμφωνία της όγδοης διάσκεψης των συμβαλλομένων μερών της σύμβασης της Βασιλείας για τον έλεγχο της διασυνοριακής διακίνησης επικίνδυνων αποβλήτων και της διάθεσής τους, 27 Νοεμβρίου-1η Δεκεμβρίου 2006, καθιστά απαραίτητη την τροποποίηση των παραρτημάτων IA, IB, VII και VIII του κανονισμού (ΕΚ) αριθ. 1013/2006 για τις μεταφορές αποβλήτων. Οι τροποποιήσεις αφορούν την αντικατάσταση των «kg» και «λίτρων» από «τόνους (Mg)» και «m3» στη θέση 5 του εγγράφου κοινοποίησης στο παράρτημα IA, στις θέσεις 5 και 18 του εγγράφου μεταφοράς στο παράρτημα IB και στις θέσεις 3 και 14 των πληροφοριών αποστολής στο παράρτημα VII, την ενσωμάτωση νέας θέσης 17 του εγγράφου μεταφοράς, τροποποίηση της υποσημείωσης 1 του εγγράφου μεταφοράς και αναφορές στις κατευθυντήριες γραμμές περιβαλλοντικώς ορθής διαχείρισης στα στοιχεία I.4-9 του παραρτήματος VIII. Για λόγους σαφήνειας, τα παραρτήματα αυτά πρέπει να αντικατασταθούν.
            
         
               (2)
            
            
               Συνεπώς, ο κανονισμός (ΕΚ) αριθ. 1013/2006 πρέπει να τροποποιηθεί ανάλογα.
            
         
               (3)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής που συγκροτήθηκε δυνάμει του άρθρου 18 της οδηγίας (ΕΚ) αριθ. 12/2006 του Ευρωπαϊκού Κοινοβουλίου και του Συμβουλίου (2).
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα IA, IB, VII και VIII του κανονισμού (ΕΚ) αριθ. 1013/2006 αντικαθίστανται από το κείμενο των παραρτημάτων του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Νοεμβρίου 2007.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 190 της 12.7.2006, σ. 1.
   
      (2)  ΕΕ L 114 της 27.4.2006, σ. 9.
   
      ΠΑΡΑΡΤΗΜΑ I
      Το παράρτημα IA του κανονισμού (ΕΚ) αριθ. 1013/2006 αντικαθίσταται από το ακόλουθο παράρτημα:
      
         
            «ΠΑΡΑΡΤΗΜΑ ΙΑ
            Έγγραφο κοινοποίησης για διασυνοριακές διακινήσεις/μεταφορές αποβλήτων
            
               
            
               
            
               
            
               
         
      
   
   
      ΠΑΡΑΡΤΗΜΑ II
      Το παράρτημα IB του κανονισμού (ΕΚ) αριθ. 1013/2006 αντικαθίσταται από το ακόλουθο παράρτημα:
      
         
            «ΠΑΡΑΡΤΗΜΑ IB
            Έγγραφο μεταφοράς για διασυνοριακές διακινήσεις/μεταφορές αποβλήτων
            
               
            
               
            
               
            
               
         
      
   
   
      ΠΑΡΑΡΤΗΜΑ III
      Το παράρτημα VII του κανονισμού (ΕΚ) αριθ. 1013/2006 αντικαθίσταται από το ακόλουθο παράρτημα:
      
         
            «ΠΑΡΑΡΤΗΜΑ VII
            ΠΛΗΡΟΦΟΡΙΕΣ ΠΟΥ ΣΥΝΟΔΕΥΟΥΝ ΤΙΣ ΜΕΤΑΦΟΡΕΣ ΑΠΟΒΛΗΤΩΝ ΚΑΤΑ ΤΑ ΑΝΑΦΕΡΟΜΕΝΑ ΣΤΟ ΑΡΘΡΟ 3 ΠΑΡΑΓΡΑΦΟΙ 2 ΚΑΙ 4
            
               
         
      
   
   
      ΠΑΡΑΡΤΗΜΑ IV
      Το παράρτημα VIII του κανονισμού (ΕΚ) αριθ. 1013/2006 αντικαθίσταται από το ακόλουθο παράρτημα:
      
         
            «ΠΑΡΑΡΤΗΜΑ VIII
            ΚΑΤΕΥΘΥΝΤΗΡΙΕΣ ΓΡΑΜΜΕΣ ΠΕΡΙΒΑΛΛΟΝΤΙΚΑ ΟΡΘΗΣ ΔΙΑΧΕΙΡΙΣΗΣ (ΑΡΘΡΟ 49)
            I.   Κατευθυντήριες γραμμές που έχουν υιοθετηθεί στο πλαίσιο της σύμβασης της Βασιλείας:
            
                        1.
                     
                     
                        Τεχνικές κατευθυντήριες γραμμές για την περιβαλλοντικά ορθή διαχείριση των βιοϊατρικών και ιατροφαρμακευτικών αποβλήτων (Υ1· Y3) (1)
                        
                     
                  
                        2.
                     
                     
                        Τεχνικές κατευθυντήριες γραμμές για την περιβαλλοντικά ορθή διαχείριση των αποβλήτων από μπαταρίες μολύβδου-οξέος (1)
                        
                     
                  
                        3.
                     
                     
                        Τεχνικές κατευθυντήριες γραμμές για την περιβαλλοντικά ορθή διαχείριση της πλήρους και μερικής διάλυσης πλοίων (1)
                        
                     
                  
                        4.
                     
                     
                        Γενικές τεχνικές κατευθυντήριες γραμμές για την περιβαλλοντικά ορθή ανακύκλωση/ποιοτική αποκατάσταση μετάλλων και μεταλλικών ενώσεων (R4) (2)
                        
                     
                  
                        5.
                     
                     
                        Γενικές τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από, περιέχουν ή έχουν μολυνθεί από έμμονους οργανικούς ρύπους (POP) (3)
                        
                     
                  
                        6.
                     
                     
                        Γενικές τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από, περιέχουν ή έχουν μολυνθεί από πολυχλωριοδιφαινύλια (PCB), πολυχλωριοτριφαινύλια (PCT) ή πολυβρωμιοδιφαινύλια (PBB) (3)
                        
                     
                  
                        7.
                     
                     
                        Γενικές τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από, περιέχουν ή έχουν μολυνθεί από τα φυτοφάρμακα αλδρίνη, Chlordane, διελδρίνη, ενδρίνη, Heptachlor, εξαχλωροβενζόλιο (HCB), Mirex ή Toxaphene ή με HCB ως βιομηχανική χημική ουσία (3)
                        
                     
                  
                        8.
                     
                     
                        Γενικές τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από, περιέχουν ή έχουν μολυνθεί από 1,1,1-τριχλωρο-2,2-δις (4 χλωροφαινυλ)αιθάνιο (DDT) (3)
                        
                     
                  
                        9.
                     
                     
                        Γενικές τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία περιέχουν ή έχουν μολυνθεί από πολυχλωριωμένες διβενζο-p-διοξίνες (PCDD), πολυχλωριωμένα διβενζοφουράνια (PCDF), εξαχλωροβενζόλιο (HCB) ή πολυχλωριοδιφαινύλια (PCBs) (3), ακούσια παραγόμενα
                     
                  II.   Κατευθυντήριες γραμμές που υιοθετήθηκαν από τον ΟΟΣΑ:
            Τεχνικές κατευθύνσεις για την περιβαλλοντικά ορθή διαχείριση συγκεκριμένων ροών αποβλήτων:
            Μεταχειρισμένοι και προς διάλυση προσωπικοί υπολογιστές (4).
            III.   Κατευθυντήριες γραμμές που υιοθετήθηκαν από τον Διεθνή Ναυτιλιακό Οργανισμό (ΙΜΟ):
            Κατευθυντήριες γραμμές για την ανακύκλωση πλοίων (5).
            IV.   Κατευθυντήριες γραμμές που υιοθετήθηκαν από τη Διεθνή Οργάνωση Εργασίας (ΔΟΕ):
            Ασφάλεια και υγεία κατά τη διάλυση πλοίων: κατευθυντήριες γραμμές για τις χώρες του ASEAN και την Τουρκία (6).
         
      
      
         (1)  Υιοθετήθηκαν από την 6η συνδιάσκεψη των μερών της σύμβασης της Βασιλείας για τον έλεγχο της διασυνοριακής διακίνησης επικίνδυνων αποβλήτων και της διάθεσής τους, 9-13 Δεκεμβρίου 2002.
      
         (2)  Εγκρίθηκαν από την 7η συνάντηση της διάσκεψης των μερών της σύμβασης της Βασιλείας σχετικά με τον έλεγχο των διασυνοριακών μετακινήσεων επικίνδυνων αποβλήτων και τη διάθεσή τους, στις 25-29 Οκτωβρίου 2004.
      
         (3)  Εγκρίθηκαν από την 8η συνάντηση της διάσκεψης των μερών της σύμβασης της Βασιλείας σχετικά με τον έλεγχο των διασυνοριακών μετακινήσεων επικίνδυνων αποβλήτων και τη διάθεσή τους, στις 27 Νοεμβρίου-1η Δεκεμβρίου 2006.
      
         (4)  Υιοθετήθηκε από την Επιτροπή Περιβαλλοντικής Πολιτικής του ΟΟΣΑ τον Φεβρουάριο 2003 (έγγραφο ΕΝV/EPOC/WGWPR(2001)3/FINAL).
      
         (5)  Ψήφισμα Α.962 που υιοθετήθηκε από τη Συνέλευση ΙΜΟ κατά την 23η της τακτική σύνοδο, 24 Νοεμβρίου-5 Δεκεμβρίου 2003.
      
         (6)  Εγκρίθηκαν προς δημοσίευση από το Διοικητικό Συμβούλιο του ΔΟΕ κατά την 289η σύνοδό του, 11-26 Μαρτίου 2004.»